— Тошка — адважны і цікаўны хлопчык. Яму падабаецца адкрываць свет, падарожнічаць, і, галоўнае, — у экстрымальнай сітуацыі ён заўжды становіцца на абарону слабейшага. Лічу, гэта нядрэнны пачын, каб далей развiваць характар персанажа. Падкрэслю, што мы зрабілі толькі першы фільм з магчымага серыяла. У будучых серыях Тошка можа раскрыцца як асоба яшчэ больш. Дапускаю, што на дадзены момант персанажы выглядаюць спрошчана, але я прызнаюся, што хацеў зрабіць кіно без прамудрасцей — народны мультфільм для ўсіх і кожнага.